Општинско основно училиште „Браќа Миладиновци“-Куманово, врз основа на член 30, 31, 32, 108, 113 од Законот за основно образование („Сл.весник на РСМ“ бр.161/2019 и 229/20) изготви

***ГОДИШЕН ИЗВЕШТАЈ***

***ЗА РЕАЛИЗАЦИЈА НА ГОДИШНАТА ПРОГРАМА ЗА РАБОТА НА ООУ „БРАЌА МИЛАДИНОВЦИ“ - КУМАНОВО***

***ЗА УЧЕБНАТА 2023/2024 ГОДИНА***

j0319484.wmf

**Содржина**

I. Лична карта на училиштето...............................................................................3

II.Подготвеност на училиштето за работа на почетокот на учебната година...........4

III. Планирање, реализација и унапредување на воспитно-образовната дејност...5

IV. Планирање и реализација на наставата................................................................5

V. Планирање и реализација на воннаставни активности.........................................6

VI. Ученичко организирање и учество.........................................................................7

VII. Планирање и реализирање на вонучилишни активности...................................7

VIII. Грижа на училиштето за здравјето на учениците...............................................9

IX. Училишна клима......................................................................................................9

X. Соработка со локална средина, проекти и промовирање на училиштето..........10

XI. Следење и унапредување на образовната и воспитната работа.......................17

XII. Планирање и реализација на работата на органи на управување, стручните органи и тела, директор, пом. директор и стручните соработници.........................20

XIII. Успех на учениците на крајот на учебната година, бројна положба, изостаноци и поведение во редовна настава..........................................................26

XIV. Педагошка евиденција и документација...........................................................30

XV. Заклучоци.............................................................................................................31

**I.** Лична карта на училиштето

* **Услови во кои работеше училиштето**

ООУ „Браќа Миладиновци“-Куманово е лоцирано во центарот на градот и опфаќа ученици од централното подрачје, реонот на Соколана и селата Пчиња и Студена Бара кои се во состав на училиштето. Работи во пет училишни згради и функционира како централно училиште со две подрачни и посебни паралелки за деца со посебни образовни потреби, како и Центар за поддршка на учењето на учениците со попреченост кој од ова учебна 2023/2024 година работи и дава услуги на сите основни училишта во Општина Куманово, а истиот е дел од Ресурсен центар „Иднина“-Скопје.

1. Централната училишна зграда се наоѓа на улицата

„Народна Револуција“ бр.43 каде се сместени дваесет паралелки од предметна настава, четири паралелки од I одделение, четири паралелки од IV одделение и една паралелка од III одделение.

2. Втората зграда се наоѓа на ул.„Тонко Димков“ бб

во која се изведува настава за учениците од I-V, за ученици кои припаѓаат на тој реон и останатите петти одделенија. Наставата ја посетуваат девет паралелки.

3. Третата зграда се наоѓа на ул.„Тане Георгиевски“

бб, наставата се из­ведува за учениците од посебните паралелки во осум паралелки од II до IX одделение и седум паралелки од редовно второ и трето одделение или вкупно 15 паралелки. Од учебната 2022/23 година работи Центар за поддршка на учењето за ученици со попреченост.

4. Четвртата зграда е подрачното училиште во с.Пчиња. Опфаќа

ученици од селата што гравитираат кон тој реон од I до IX одд. со вкупно 9 паралелки.

5. Петтата зграда е лоцирана во с. Студена Бара во која работат 2

комбинирани паралелки од I до V одделение.

ООУ „Браќа Миладиновци“-Куманово опфаќа и деца од населбата Средорек.

* **Опфатеност на ученици**

Во училиштето наставата се изведува на македонски наставен јазик.

Со воспитно-образовниот процес во училиштето се опфатени ученици во 64 паралелки и тоа:

* I-III одделение 19 паралелки, со вкупно 404 ученици,
* IV-VI одделение 19 паралелки, со вкупно 428 ученици,
* VII-IX одделение 18 паралелки, со вкупно 375 ученици,
* II-IX одделение за ученици со посебни потреби има 8 паралелки со вкупно 33 ученика. Од II и III одделение 7 ученици, 12 ученика од IV–VI одд. и 14 ученици од VII–IХ одделение.

Вкупно опфатени ученици се **1207** во редовни паралеки**, 33** во посебни паралелки или вкупно **1240** ученици на ниво на училиште.

* **Податоци за вработени и наставен кадар**

Во училиштето има вкупнo **116** вработени и тоа: Директор, пом.директор, 7 стручни соработници (педагог, психолог, библиотекар, социолог и тројца дефектолози), 88 наставници (1 воспитувач, 31 одделенски наставници, 50 предметни наставници и 7 дефектолози кои работат во посебни паралелки). Административни службеници се двајца и 16 се вработени како помошно-технички персонал. Од други училишта настава дополнуваат уште 6 наставника.

Сите часови по наставните предмети беа застапени со соодветен наставен кадар.

По сите наставни предмети наставата беше планирана според Наставен план и програма одобрена од Биро за развој на образованието.

**II.Подготвеност на училиштето за работа на почетокот на учебната година**

Во училиштето се направени основни подготовки за почетокот на учебната година. За подобрување на условите за работа во централната училишна зграда комплетно е саниран кровниот покривач, направена е нова електрична инсталација а училниците се опремени со штедливо лед осветлување.

Во месец јуни започнато е со реконструкција на училишниот објект во с.Пчиња со финансиска поддршка на општината.

Со собрани финансиски средства од организиран Базар - за ученици со посебни образовни потреби под мотото „Донесете насмевка, понесете среќа и радост“ направен е летниковец во зградата каде настава следат ученици со посебни образовни потреби. Со тоа се создадени услови за полесно и поинтересно реализирање на наставните активности.

Добиен е грант и асистивна технологија со инсталиран едукативен софтвер на Центарот за поддршка во учењето на ученици со попреченост од проектот „Инклузија на деца со ПОП“ што здружението „Отворете ги прозорците“ го спроведува со поддршка на Детската фондација „Песталоци“.

Во соработка со приватното училиште „Нова“ од Скопје и невладината организација „Ширете љубов“ во училиштето се санирани две простории од кои едната е пренаменаета во мала училишна спортска сала и целосно опремена со спортски реквизити специјално наменети за ученици со пречки во развој.

Во рамки на проектот „Шах во основните училишта“ добени се шаховски комплети од Шаховска Федерација на Македонија.

**III. Планирање, реализација и унапредување на воспитно-образовната дејност**

Годишната програма за работа на училиштето за учебната 2023/2024 година е усвоена од страна на Училишниот одбор на седницата одржана на ден 17.07.2023 година.

**Во текот на учебната година се работеше на следните цели и приоритетни активности :**

1. Подобрување на работата со децата со посебни образовни потреби, надарени ученици и ученици со потешкотии во учењето.

2. Подобрување на квалитетот на наставата преку континуирана едукација на наставниот кадар.

3. Реновирање на постоечки објекти.

**IV. Планирање и реализација на наставата**

Наставата е планирана и реализирана според Наставниот план и програма за работа на училиштето. Реализирани се 98,92% од задолжителни предмети, 99,79% од изборни предмети, 98,49% одделенски час, 76,47% дополнителна настава, 77,64% додатна настава.

Задолжителен странски јазик е англискиот јазик кој се изучува од прво до деветто одделение. Како втор странски јазик учениците во VI одделение изучуват француски јазик и италијански јазик. Во VII, VIII и IX одделение се изучува германски јазик, француски јазик и италијански јазик. Во ПУ с.Пчиња се изучува француски јазик.

Во четврто и петто одделение учениците изучуваат по два Слободни изборни предмети. Во шесто одделение изучуваат Етика на религии и Базични права и слободи на човекот, а во седмо одделение го изучуваат предметот Истражување на родниот крај.

Проекти од информатика и Проекти од ликовно образование се изучуваат во осмо одделение. Програмирање и Проекти од музичка уметност се изучуваат во деветто одделение. Учениците од четврто одделение го изучуваа предметот Јазик и култура на Ромите и во трето и четврто одделение го изучуваа српскиот јазик како изборен предмет.

**V.Планирање и реализација на воннаставни активности**

* **Слободните ученички активности**

Реализирани се активности во рамки на следните секции: спортско-рекреативна секција за ракомет и кошарка со ученици од IV-1 одделение, љубители на францускиот јазик, библиотекарска секција, млади физичари, млади биолози, литературно-драмска секција и историска секција.

* **Краткорочни воннаставни активности**

Беа реализирани повеќе краткорочни воннаставни активности и тоа: музички работилници „Ритмички игри“ наменети за ученици од одделенска настава. По предметот физичко и здравствено образование организирана е атлетика, футсал, фудбал, одбојка, кошарка и шах за ученици од предметна настава.

Во организација на општината двајца наставници по физичко образование ја реализираа спортската активност пливање во затворен базен со 45 ученици пливачи од шесто до деветто одделение.

Наставници по географија реализираа гео-еко активности преку изработка на хамери од областа на географија и природни науки.

Наставници по математика и хемија реализираа посета на Филтер станица- Фабрика за прочистување на вода во Куманово со ученици од IX одд.

* **Акции**

Ова подрачје ги опфќа активностите организрани за одбележување на поважни датуми од училишниот и секојдневниот живот, државни празници и еко акции.

За реализирање на Еколошки активности формирана е еко- секција ЕКО ТИМ - со цел подигнување на еколошката свест кај учениците. Активностите се изведуваа преку спроведување на еко-акции, изработка на хамери, цртежи и ширење на еколошки пораки. Денот на Екологијата е одбележан со повеќе различни еко-активности, засадување на садници, чистење на училишна зграда и двор.

Подмладокот на Црвен Крст организираше активности за поддржување на хуманитарни акции во донирање парични прилози, облека и друг вид на хуманитарна помош.

**VI. Ученичко организирање и учество**

Учениците се организираат на ниво на паралелка и во Ученички парламент.

На ниво на секоја паралелка се бираат членови на претседателство и комисии. Од избраните ученици од паралелките од VI-IX одделение се формира Ученички парламент. Одржани се 13 состаноци на кои беа реализирани задачи од програмата за работа. Учениците активно учествуваа во сите активности на училиштето за подобрување на училишната клима, почитување на правата на детето, изготвување на кодексот на однесување во училиштето, спроведување на ЕКО акции, борба против корупција, активности по повод патрониот празник и одбележување на значајни датуми од областа на историјата.

Членови на Ученичкиот парламент имаа можност да го посетат Собранието на Република Северна Македонија и Музеј на македонската борба за државност и самостојност. Во училиштето се бира ученички правобранител кој ги заштитува правата на учениците. Од редовите на Училишниот парламент се бираат двајца претставници со тајно гласање како претставници во Училишниот одбор на училиштето без право на глас.

**VII. Планирање и реализирање на вонучилишни активности**

* **Ученички екскурзии**

Екскурзиите се организираат за проширување и продлабочување на знаењата на учениците од одделни воспитно-образовни подрачја и наставни предмети, како и заради спортување и рекреација. Оваа учебна година беше организирана еднодневна екскурзија во Скопје со ученици III одделение, настава во природа во траење од четири дена со ученици од V одделение, дводневна екскурзија со ученици од VI одделение и тродневна екскурзија со ученици од IX одделение. Во месец септември беше организиран еднодневен излет на Градскиот кеј и на Спомен Костурница.

* **Натпревари и освоени награди**

За афирмирање на училиштето, учениците под менторство на наставниците учествуваа на натпревари на повеќе нивоа.

Учениците зедоа активно учество на училишни, општински, регионални и меѓународни натпревари и конкурси на кои постигнаа забележителни резултати.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Наставни**  **предмети** | **Општински натпревари** | | | **Регионални натпревари** | | | **Државни натпревари** | | | **Меѓународни натпревари** | | |
| **I** | **II** | **III** | **I** | **II** | **III** | **I** | **II** | **III** | **I** | **II** | **III** |
| **Македонски јазик** | 2 |  | 2 |  | 2 |  |  | 2 |  |  |  |  |
| **Математика** | 9 | 5 | 12 |  | 6 | 4 |  |  | 1 |  |  |  |
| **Хемија** | 1 |  |  | 1 |  |  |  |  | 1 |  |  |  |
| **Англиски јазик** | 1 | 5 | 5 | 3 | 2 | 2 |  | 3 | 2 |  |  |  |
| **Информатика** |  |  | 1 |  |  | 1 |  |  | 1 |  |  |  |
| **Географија** |  |  | 1 |  |  | 1 |  |  | 1 |  |  |  |
| **Физика** | 1 |  |  | 1 |  |  | 1 |  |  |  |  |  |
| **Биологија** | 2 | 15 | 12 | 4 | 6 | 5 | 4 | 12 | 12 |  |  |  |
| **Природни науки** | 10 | 9 | 5 | 4 | 5 | 28 | 4 | 3 | 7 |  |  |  |
| **Ликовно образование** | 2 | 2 |  |  | 1 |  | 3 |  | 1 |  |  |  |
| **TO** |  |  |  | 1 | 3 | 2 | 1 |  |  |  |  |  |
| **ФЗО** | 3 | 2 | 4 |  | 1 |  |  | 2 | 1 |  |  |  |
| **Вкупно** | **33** | **38** | **42** | **14** | **24** | **43** | **13** | **20** | **27** |  |  |  |

Освоени се вкупно 113 општински награди од кои 33 први, 38 втори и 42 трети награди. На регионално ниво освоени се вкупно 81 награда од кои 14 први, 24 втори и 43 трети награди. На државно ниво освоени се вкупно 60 награди од кои 13 први, 20 втори и 27 трети награди. На ниво на училиштето освоени се вкупно 254 награди. Во оваа учебна година во споредба со минатата yчебна година, освоени се значително поголем број на награди и признанија.

* **Меѓуетничка интеграција во образованието**

Активностите од меѓуетничка интеграција во образованието се реализирани во соработка со ООУ„Бајрам Шабани’’-Куманово. Добиен е грант од МОН за реализирање на планираните активности. Со ученици од четврто одделение беше реализирана мултиетничка работилница на која беа изработени честитки по повод „8 Март“. Втората активност е шаховска секција реализирана со ученици од второ и седмо одделение. Организирани се неколку подготвителни средби и натпревар со најдобрите ученици на кои им беа доделени пофалници за учество.

Секој наставник интегрира часови од МИО во наставните содржини.

* **Антикорупциска едукација во образованието**

Со мотото „Корупција–ја сечеш гранката на која што седиш“, се рализираа активности преку кои учениците стекнаа основни знаења дека таа е негативна појава во општеството .

Со учениците од деветто одделение беа реализирани предавања, работилници и изработени се постери и хамери за антикорупциска едукација.

Со ученици од петто одделение е одржана работилници-изведба на драмски сегмент на тема: „Мојата борба со корупција“ .

Со пополнување на прашалници од учениците пред почетокот на активностите и по неговото завршување, се следеше усвојувањето на знаењето од областа на антикорупција.

**VIII. Грижа на училиштето за здравјето на учениците**

Здравствената заштита и здравственото воспитување во училиштето е насочена кон формирање на здрава личност способна да се грижи за своето здравје и за здравјето на своето семејство, поблиската околина и заедница. Активностите од ова подрачје во редовната настава се реализираа на одделенските часови и во рамките на наставните предметите чии наставни содржини обработуваат теми од областа на здравјето. Организирани беа и редовни систематски прегледи, посета на стоматолог и вакцинација според Календарот за имунизација.

**IX. Училишна клима**

Училиштето води грижа за односот и комуникацијата на сите структури вклучени во училиштето преку изготвен кодекс и правила на однесување.

Посебен акцент беше ставен на односот помеѓу учениците и намалување на врсничкото насилство. Реализирани се работилници од областа на конфликти од страна на одделенски наставници, педагогот и психологот. За да се согледа застапеноста на врсничкото насилство, направено е истражување на тема „Врсничко насилство и комуникација помеѓу ученици, наставници и родители“ во предметна настава од страна на дефектологот на училиштето.

Училиштето зема активно учество на предавања, кампањи, работилници организирани од општината, Сектор за превенција при СВР Куманово со цел намалување на насилството помеѓу учениците.

**X. Соработка со локална средина, проекти и промовирање на училиштето**

Соработката со локална средина се одвиваше преку соработка со општината, институциите од областа на образованието и другите училишта.

Училиштето соработува со општината при следење на насоките за организирање и реализирање на воспитно-образовната работа, спроведување на проектни активности, учество на организирани манифестации и одбележување на значајни датуми на ниво на општината. Соработуваше со институциите од областа на образованието, МОН, ДПИ, БРО, ДИЦ при спроведување на дадени насоки, спроведување на законски регулативи, доставување на барани податоци, учество на организирани обуки.

Во период од 9-12 октомври спроведена е Интегрална евалуација од страна на ДПИ. Училиштето зема учество во пробно тестирање од меѓународна студија ТИМСС, спроведено од Државен испитен центар на петти одделенија со ученици избрани по случаен избор по предметите мајчин јазик и математика.

Училиштето учествувше во меѓународна студија ТАЛИС во која се анкетирани 20 наставници по електронски пат избрани по случаен избор.

Соработката со институции од областа на културата беше реализирана преку посета на театарски претстави, посети на Градска библиотека „Тане Георгиевски“, посета на Историски Музеј и Галерија на градот. Со Центар за социјални работи и СВР Куманово соработуваше при решавање на проблеми со редовност и несоодветно однесување во поединечни случаи.

-**Во текот на оваа учебна година беа реализирани следниве проекти:**

1.Проектот **„Безбедни училишта“** е реализиран во соработка со СВР Куманово. За реализирање на активностите беа формирани училишни тимови составени од ученици, наставници и родители, посветено е големо внимание на спречување на врсничко насилство. Спроведена е анкета со ученици од предметна настава од страна на Отсек за превенција и добиените резултати се презентирани на Совет на родители од претставник на СВР Куманово. Со ученици од седмо одделение оддржани се предавања и работилници за спречување на врсничко насилство. Со ученици од прво одделение одржано е предавање на тема „Безбедно дома и на улица“. Учениците од I-V одд. присуствуваа на Театарска претстава „Дружината на Снешко Белчо“, а за денот на жената „8 Март“ изработија и поделија честитки на градскиот плоштад.

Учениците од деветто одделение учествуваа на ликовната манифестација „Децата и полицијата“ по повод Денот на пролетта и на општински натпревар во футсал „Спорт да- дрога не“ и освоија награди.

Ученици од VI-IX оддeление учествуваа на натпреварот „Детски семафор“ и на манифестацијата возење велосипед организирана од отсек за превенција СВР Куманово и Вело М.

2.Во рамките на програмата **Еразмус-мобилност** училиштето работеше на средување на потребната документација за Националната Агенција во Република Северна Македонија, со цел успешно затворање на последниот проект – „Get Ready For Future“. Со партнер училиштето од Сицилија-Италија, аплицирано е за нов проект од програмата КА-210.

3.**Проектот–Промоција на младински активнизам во мултиетнички заедници** е имплементиран од страна на Центарот за интеркултурен дијалог.

Цел на проектот е да се ​​промовира младинскиот ангажман и дијалог во мултиетничките заедници.

Во рамките на проектот организирани се две обуки за ученици од ООУ„Браќа Миладиновци“-Куманово и ООУ„Наим Фрашери“-Куманово на различни наставни јазици. На првата обука работеа на меѓусебно запознавање и градење тим којшто заедно може да работи, а на втората обука работеа на темата интеркултурен дијалог како и младински иницијативи за потребите на младите во Куманово.

4.Во рамките на проектот **„Превенција од насилен екстремизам и врсничко насилство”** покрај работилниците реализирани во училиште, четири ученички од нашето училиште земаа учество и на летниот камп кој се одржа во Струга, во периодот од 23-29 јуни. На летниот камп учествуваа и осмоодделнци од 5 други училишта.

* **Промовирање на училиштето и учество на настани**

Училиштето реализира активности за промовирање во општината и пошироко преку организирање на работилници, натпревари, свечености поврзани со значајни датуми.

-Со свечен прием на првачињата на први септември со пригодна приредба започна учебната година во училиштето.

-Организирани се работилници по повод одбележување на Денот на европските јазици 26 септември во нашето училиште. Во ПОУ во село Пчиња и во централното училиште, учениците кои го изучуваат францускиот јазик, иако малку на број, работеа на зададена тема и постигнаа врвни резултати.

-Организирани се превентивни активности на СВР Куманово по повод „Европската недела на мобилност“.

Отсекот за превенција при СВР Куманово, во соработка со Општинскиот совет за безбедност во сообраќајот на патишта Куманово и членови на училишните сообраќајни единици од основните училишта каде учество зеде и нашето училиште со учениците од УСЕ по повод „Европската недела на мобилност“ реализираше превентивна активност со граѓаните во централно градско подрачје во Куманово, под мотото „Вози велосипед“. Од страна на полициски службеници и членови на училишните сообраќајни единици и во непосреден разговор со граѓаните, беа презентирани поважните сообраќајни правила и од страна на полициските службеници беше укажувано за важноста од почитување на истите.

Целта на превентивната активност беше да се упати порака до граѓаните за почитување на сообраќајните правила и прописи, заради нивна лична безбедност и безбедноста на останатите учесници во сообраќајот, но и да се промовира велосипедот како алтернативно превозно средство, затоа што возењето велосипед е здрава навика која позитивно влијае на здравјето на луѓето, а воедно придонесува за зачувување на животната средина.

-Во рамки на Национална Федерација „СПОРТ ЗА СИТЕ“ под покровителство на Агенција за млади и спорт, поддржана од Факултетот за физичко образование, спорт и здравје во нашето училиште беше одбележана „НЕДЕЛА НА СПОРТОТ“ од 23 - 29.09.2023 преку различни штафетни игри, натпревари во фудбал, одбојка, кошарка како и натпревари во пливање.

-На 6 октомври реализирани се активности по повод „Недела на детето 2023“ со наслов „Јас и светот околу мене".

-Во чест на „Денот на учителот“, ЗОН УЧИТЕЛ на Р.С. Македонија организираше литературен и ликовен конкурс на тема „Мојот учител, моја инспирација“. На ликовиот конкурс учествуваа ученици од второ одделение од нашето училиште со ликовни творби .

Со ученици од прво одделение присуствувавме на настан кој се одржа во големата сала во Комитет, од страна на Здружение на просветни работници - Куманово, во соработка со Општина Куманово преку Сектор за образование.

Настанот се организираше по повод „Недела на детето" и 5-ти Октомври – „Светски ден на учителот".

- По повод „11 Октомври“ нашето училиште под менторство на наставник Зоран Јосимовски и наставник Јулијана В.Петковски зеде учество во традиционалната велосипедска трка „ТРОФЕЈ 11-ти ОКТОМВРИ“ каде нашите ученици се закитија со едно прво место, две втори места и едно трето место.

По повод празникот „11 Октомври“ - Денот на народното востание, во спортската сала при СОУ „Перо Наков“-Куманово, се одржа турнир во футсал за основни училишта, во организација на СВР Куманово - Отсек за превенција и Општински совет за превенција на детско престапништво, со поддршка на Сектор за образование. Турнирот се реализираше под мотото „Спорт Да - дрога Не“, со порака до учениците дека спортот, дружењето и меѓусебното почитување се основните постулати во животот. Учениците од нашето училиште освоија второ место.

-Во пресрет на месецот октомври–„Месец на книгата“, одделот за деца во Библиотека „Тане Георгиевски“ – Куманово традиционално беше посетено од страна на ученици од второ одделение. Учениците се запознаа со библиотечниот фонд со кој располага градската библиотека.

-Во нашето училиште на 21 октомври се одржа проектот „Игри без граници“ под мото „ДЕЦАТА И ПОЛИЦИЈАТА“. Проектот беше организиран од страна на Отсек за превенција и Општински совет за превенција на детско претстапништво.

- На ден 25.10.2023 година беше одбележен „Европски ден на граѓанската правда“, каде учениците од нашето училиште имаа можност да го посетат Основен суд-Куманово.

-На ден 26.10.2023 година, под мотото „Среќата е во малите чекори“ низ игра, песна, другарување и добро расположение го одбележавме месецот на штедењето со Халки, штедливото слонче во организација на Халк Банка.

-На ден 2.11.2023 година, претставници од нашето училиште беа гости на францускиот Амбасадор Cyrille Baumgartner, во француската Резиденција.

Поканата е во рамките на проектот на француското Министерство за Европа и надворешни работи, за заживување на наставата по француски јазик во образовните системи, на земјите од Западен Балкан.

Во нашето училиште се спроведува сензибилизација, како и други активности за промоција на францускиот јазик, дефинирани во меморандум за соработка потпишан од страна на Министерот за образование, во септември 2022 година.

На настанот беа претставени предвидените активности кои се реализираа во текот на учебната година. Соработката се проширува и продолжува со нови активности.

-На ден [3.11.2023 година,](https://www.facebook.com/groups/ooubrakamiladinovcikumanovo/posts/6771616932931224/?__cft__%5b0%5d=AZX9uRBcElLikyrcHJpohHjIpSxvQYmGSjJ53-avmZHA1SBsxnw2N6A2-bJU14JfkQddbt3BYdPkNaaTpbNA6BZGJtuPJ2T2dhQkTwqt6edgsB8IloK3e1k2iXGdY_bSNQiTVFoUviZJMUi3SFvh2_q87_hY65H3hmJMJzampTgj4uLa7RXLIleXOkuk9CjE04rQMLwNf_-Wmtqt0SxDZNUL&__tn__=%2CO%2CP-R)  во ПОУ с. Пчиња, скромната но корисна библиотека распиша литературен конкурс по повод „Месец на книгата“ на македонски и француски јазик со цел да се мотивираат учениците повеќе да читаат книги и да творат на мајчин и странски јазик.

Во Централното училиште „Браќа Миладиновци“-Куманово, учениците работеа на истражувања за француски автори и нивните дела, пишување на поезија, креативни изработки се со цел развивање љубов кон книгата и читање на книги. Мотото на овие активности е „Книгите се извор на мудростите“.

-На ден [6.11.2023 и 7.11.2023 година,](https://www.facebook.com/groups/ooubrakamiladinovcikumanovo/posts/6782471968512387/?__cft__%5b0%5d=AZVIo6tJ9j9KUMktrPuujEahR8z7U3ibSEeLig9zFbdhfAFJXQwC5Zb-qF4NQcBsiwY5nMl0gX4M9r2ngSOOK7CHkUz_bmeTzaN-9O5JpeBIGeZReARs9bk82ZifSkuSF1wqynVMLeGhWtAguAIbveYxkK56lPrci7CvDsFaBbA4oqMBf8ALNWwOFJWM8r80D9osM7npVAokUMWMJXKyb1R4&__tn__=%2CO%2CP-R) во реонското училиште во Соколана, беше реализирана проектна активност која побуди интерес и општо задоволство кај најмалите –„Детски игри кои се играле во ХХ век во Куманово и кумановско“. Учествуваа ученици од I-V одделение.

-На 11.11.2023 година, беше одржан шаховски турнир организиран од страна на „Градски шаховски клуб Куманово“. Учествуваа ученици од V-5 одд и II-1 одд , а некои беа и дел од публиката и даваа поддршка. Сите ученици добија благодарница за учество.

-Училиштето учествуваше на Литературниот конкурс - творење поезија по повод „11 Ноември“, во организација на ЗГ Друштво на писатели - Куманово на тема „Граду мој, со тебе раснам“.

-По повод недела на борба против врсничко насилство, со цел да се укаже важноста на оваа тема на 16.11.2023 година, учениците од VI-3 и VIII-4 направија кратки видеа со цел да ги охрабрат и да им пружат поддршка на другарчињата.

- Во пресрет на „Ден на лица со попреченост“, беа реализирани активности под мото „Подготвивме за Вас, а Вие израдувајте не нас“.

Организиран е базар под мотото „Со љубов спакувано“. За базарот е добиена донација од училишен прибор и многу уникатни изработки со личен печат, изработени по иницијатива на професорката по француски јазик, Зорица Пирганоска.

-За новогодишните празници изработени се новогодишни честитки со ученици од одделенска настава и најмалите ги посети Дедо Мраз.

- На ден 14.02.2024 година, креативните ученици од училишниот клуб изготвија прекрасни честитки и ги поделија на нашите прекрасни дами од градот. Тие го исполнија нашиот град со радост и љубов.

-На 20.02.2024 година, ПУ Студена Бара во соработка со родителите набави овошни садници и спроведе акција за чистење на околината и садење на садниците.

- На 23.02.2024 година, учениците од II-6 одделение од ПОУ с.Пчиња земаа учество во проект: „Училница со ретка добрина“. Се даде поддршка на лицата со ретки болести. Нашето мото: „Едно сонце за сите-учиме заедно“-Tоurette Syndrome им оддаде поддршка на лицата со оштетен вид.

-Еколошкиот тим од lll-2 одделение на ден 28.02.2024 година, реализираше еден успешен и корисен проект „Да ја зачуваме нашата планета Земја“. Во оваа акција учествуваа сите ученици во собирање на стари батерии, кои беа однесени во продавница Анхоч- Куманово, каде има лоцирано специјален сад за батерии.

-Во просториите на Кружна сала на поранешната зграда на Комитет на 4.03.2024 година,беше оддржана работилница како дел од кампањата- „Крени глас против насилство“. Истата беше организирана во соработка со Градоначалникот на општината, Максим Димитриевски и „Макпетрол“.

Во рамки на кампањата беа реализирани активности во кои зедоа учество и наши ученици.

- На ден 6.03.2024 година, беше организирана приредба по повод одбележување на „Меѓународни денови на Франкофонија“. Учениците од петтите одделенија со игри, песни и драматизации, зедоа учество и испратија своја порака дека изучувањето на францускиот јазик е важно за нив и училиштето.

-Беше одбележан „8 Mарт“ меѓународниот ден на жената, со изработка на честитки од страна на ученици од одделенска настава.

Учениците од IV-2 и IV-3 одделение, реализираа мултиетничка работилница на која беа изработени честитки по повод „8 Март“.

-На 20.03.2024 година, се одбележа „Светски ден на театарот“, со учениците од ПОУ с.Пчиња, во присуство на претставници од Театар за деца од Куманово, кои одржаа едукативен театарски час.

-Одбележан е „Ден на пролетта“-21 март, во Централната училишна зграда со реализирање на еколошки активности.

-За денот на шегата „1 Април“ учениците во ПОУ с.Пчиња изработија многу креативни маски и изненадувања.

- Мултикултурна шаховска секција на партнер училиштата „Браќа Миладиновци“ и „Бајрам Шабани“-Куманово, реализирана е на 19.04.2024 година, со ученици од второ и седмо одделение. Прекрасно дружење на ученици, родители и наставници.

- По повод „22 Април-Ден на планетата Земја“, учениците од I-5 и II-5 од реонското училиште од Соколана, испратија еколошки пораки низ активности под мото „Сакам зелено“.

-Одбележан е Патрониот празник на училиштето на ден 23.04.2024 година, со свечена приредба на тема: „Другарство е важно, без другари е тажно“, одржана во Домот за култура „Трајко Прокопиев“-Куманово. По повод Патрониот празник беа организирани и спортски натпревари.

-Училиштето со ученици од одделенска настава учествуваше на маскенбал „Батко Ѓоргија“ организиран од страна на Општина Куманово.

-Ученици од нашето училиште на 25.04.2024 година, учествуваа на ликовниот конкурс „Мојот имагинарен свет“, во организација на НУ Центар за култура „Трајко Прокопиев“-Куманово.Нашата ученичка од деветто одделение освои прво место во конкуренција на талентирани ученици од сите основни училишта во градот.

-На ден 26.04.2024 година, училиштето зеде активно учество во проектот на училиштето НОВА и фондацијата „Let's Spread Love“, од што посебен бенефит ќе имаат децата со посебни образовни потреби.

- На ден 9.05.2024 година, во нашето училиште се одржа првата работилница на тема „Ненасилно решавање на конфликти преку СМАРТ-табела” во соработка со невладината организација „Центар за толеранција и доживотно учење”. Од нашето училиште учествуваа 4 ученички од осмите одделенија.

-На [12.05.2024 година,](https://www.facebook.com/keti.mk/posts/pfbid0ty8Skm62FRVQbKQt3dUqfC97guDkG3xuce4f2AEQ3cUNguJJH7ZGH7diHjnQnDmcl?__cft__%5b0%5d=AZUFSNW5mMRtGf0dq_kU2LdMizAV6qwAnQ0LoULsnIu1Ya5-FemEBukH1O38NseItIO2Eq2PPwCr0Wb9uuHVny2QNkGApmQ_tpzdeSbemr1srCiUxGEtQ7ofiVbPPxRnWqSiGW_6NN7HIEyyTuX49-zYn9q67LGkeU7eGEeoYAQWlXg7Jatmr7b3gaRtq1HkrxCCdy9lLGU4ACMS3n83JEzhk5j9MXNgKXHjkRk5VzW1pypp1vJfkOVMNcG685BLg6M&__tn__=%2CO%2CP-y-R)  учениците од петто одделение танцуваа, играа, драматизираа и пееја на француски јазик. Родителите имаа можност да ги видат плодовите од успешно завршената сензибилизација кон францускиот јазик.

- На [17.05.2024 година,](https://www.facebook.com/groups/ooubrakamiladinovcikumanovo/posts/7544748588951384/?__cft__%5b0%5d=AZUM5d5AmtLJ9gnWzKqMHrQNJidZWUtt2x5hlxExcBd2sUHUUMb1A_6Mt2E6y7HHGjiKeXmGfu6VMh8IA-wanPZO7uywYU14hz2Hu9rU6L2a5_zJR8-CC-7xcCWUkz-Z5sW3knMALJHxABqJa6XKalqeOBaL1Fv-CsSXcnBtBe0husrs_jhkWLm9ZBWPyexOlKcK6b6utwiCqfX90PvU10K-A6At4iCebtanCuf2vq3eyg&__tn__=%2CO%2CP-R) во Центар за поддршка на ученици со попреченост при нашето училиште се одржа и втората планирана заедничка инклузивна работилница со ученици од Центарот и ученици од ООУ„Христијан Тодоровски Карпош“-Куманово и ООУ„Наим Фрашери”-Куманово, кои беа дел од проектот „Инклузија на деца со ПОП” во организација на Здружението „Отворете ги прозорците“-Скопје, подржано од Детска фондација „Песталоци“-Скопје.

Под мотото **„Сами можеме малку, заедно можеме многу** **повеќе“ -**ученици од двете училишта и од Центарот за поддршка на учењето, преку активности, разговори и примери се запознаа и стекнаа со знаења за интеркултурализам, заеднички особини и карактеристики за момчиња и девојчиња како и за разликите помеѓу нив.

- На 17.05.2024 година, нашите ученици од деветтите одделенија, со професорките Сандра Петринска и Анета Давидовска Станојковска, беа во посета на**Фабрика за преработка на вода JП„Водовод“–Куманово,**и се запознаа со нејзиното функционирање.

-На 18.05.2024 година, Nova International School решија и оваа година заедно со нас да направат добро дело. Беа реновирани две работни простории и ходник во ООУ„Браќа Миладиновци”-Куманово, со кои на посебните паралелки ќе им овозможиме попријатно следење на наставата во чисти, нови и средени простории. Исто така, беа добиени нагледни средства, потребни за изведување на часовите по физичко образование. Големите дела ги прават многу мали луѓе, сплотени со здружени сили, заедно, за подобра иднина.

- На [22.05.2024 година, одржана е](https://www.facebook.com/groups/ooubrakamiladinovcikumanovo/posts/7568478269911749/?__cft__%5b0%5d=AZXTMSq2ui0sVtMOO2IKFuC1ilOtLdAnRUjZnLf3BP3H5ti65BWA1SvcNeOoK_S4lTKwcp8CV3mX_zeAky2Iim2aclauThUd9yq0T99oYgRC3d_h1FeuaLLfwB9xtzy34mZtxFOW1FpqGAGUAMlhN_TaHVW8OteKlSeZhY6CEMX6grEzAs70fOttm0EUgIrwZgcfh1svw0jZ0haBasRycutB&__tn__=%2CO%2CP-R) завршна активност од грантот за меѓуетничка интеграција во образованието доделена од МОН. Одржан е шаховски натпревар помеѓу ученици од второ и седмо одделение со партнер училиштето ООУ„Бајрам Шабани“-Куманово и доделени се пофалници на учениците.

-На 27.05.2024 година, одржан е Завршниот настан на проектната активност со поддршка на невладината организација „Let's Spread Love“ и Интернационалното училиште НОВА од Скопје.

Од паричните средства, собрани на организираниот семеен базар во училиштето НОВА, учениците со посебни образовни потреби, добија реконструкција на училишен простор и опрема на спортски риквизити наменети за нивните потреби.

Саниран е училишниот ходник и уште една училница каде наставата ја следат ученици со посебни образовни потреби.

-ОСБСП Куманово и СВР Куманово на 1.06.2024 година, уште еднаш успешно беше реализирана традиционалната манифестација за ученици од основните училишта „Детски семафор" кој се одржа на 31.5.2024 година и 01.6.2024 година во просторите на ООУ„Вук Караџиќ“-Куманово. Учествуваа ученици од нашето училиште кои успешно ги извршиjа своите задачи и постигнаа одлични резултати.

-На 7.06.2024 година, училиштето зеде учество на прекрасен инклузивен настан одржан на Спомен костурница под мото „Природата–нашата омилена училница“- организирана од страна на образовните асистенти од Куманово при ОУРЦ „Иднина“- Скопје. Прекрасни спортски, ликовни и музички активности, пропратени со насмеани, задоволни и среќни детски лица.

- На 7.06.2024 година, Општински Сојуз на Училишен Спорт Куманово со своите претставници - наставници по ФЗО од ООУ„Браќа Миладиновци“-Куманово и ООУ „Крсте Мисирков“, зема учество во организацијата и придонес во реализација на инклузивни спортски игри на настанот „Природата – нашата омилена училница“ на основното училиште со ресурсен центар „Иднина“ - Скопје, а инициран од Лични и образовни асистенти од сите основни училишта во Општина Куманово.

Училишниот Сојуз оваа соработка ќе ја реализира во иднина секоја учебна година како дел од програмата за работи и редовни активности во училишните спортски клубови.

- На 11.06.2024 година, одржана е велосипедска трка за основците од Куманово во организација на Отсекот за превенција при СВР Куманово. Полициски службеници од Отсекот за превенција при СВР Куманово и Општински сојуз на училишни спортови организираа велосипедска трка на локален пат во Зебрњак, за ученици од основните училишта во Куманово каде учество зедоа и нашите ученици .

Целта на овие натпревари е да им се пренесе пораката на младите дека преку игра, дружење и меѓусебно почитување ќе имаме побезбедна заедница. На најуспешните им беа доделени медали и награди добиени преку лотарија.

**XI. Следење и унапредување на образовната и воспитната работа**

Наставата и другите воннаставни активности беа следени од директорот и стручниот тим преку континуиран увид во планирањата, следење на часови, следење на оценувањето.

Оценувањето е континуиран процес кој трае во текот на целата учебна година. Постојано се следи работата на учениците и се изработуваат инструменти за следење и оценување на нивните постигнати резултати.

Учениците од I, II и III одделение се оценети со описни оценки по сите наставни предмети, учениците од IV-VI одделение на крајот на учебната година се оценети со бројчани оценки и учениците од VII-IX одделение се оценети со бројчани оценки.

На крајот на секој класификационен период, родителите на родителските состаноци се информираат за успехот, редовноста и поведението на учениците.

На крајот на учебната година се издаваат свидетелства и на тој начин родителите се информираат за постигнатиот успех на учениците.

* **Стручното усовршување**

Стручното усовршување на наставниот кадар се одвиваше во континуитет во текот на учебната година. Тимот за професионален развој го следеше и организираше професионалното усовршување на наставниците. Усовршувањето се реализираше преку посета на семинари, активности на стручните активи, следење на стручна литература.

Во текот на ова учебната година беа посетени следните обуки:

|  |  |  |  |  |
| --- | --- | --- | --- | --- |
| **Ред.бр.** | **Тема на обука** | **Време на реализација** | **Обучувач** | **Број на наставници** |
| 1. | Креативна примена на нови наставни техники | 15.10.2023 | Зорица Адамчевска  Соња Трифуновска | 32 |
| 2. | Медиумска писменост | 13.11.2023 | БРО | 34 |
| 3. | „Ученици со оштетен слух во мојата училница“ | 30.12.2023 | Викторија Волак | 32 |
| 4. | Еразмус,структура и што претставува Еразмус | 08.12.2023 | Здружение„Калидус“ | 32 |
| 5. | Вебинар „Емпатија кон надарените и талентирани ученици“ | 31.01.2024 | Проф.д-р.Љупчо Кеверевски  Педагошки факултет Битола | 32 |
| 6. | Вебинар „Еколошко образование и климатска писменост преку експериментални активности“ | 31.01.2024 | ЗОН  Проф.д-р.Љупчо Кеверевски | 21 |
| 7. | Вебинар „Предизвик наречен читање со разбирање“ | 28.02.2024 | МОН | 36 |
| 8. | Вебинар „Безбедност на пешаци и велосипедисти во сообраќај“ | 22.04.2024 | Никола Нешковски | 32 |
| 9. | ЕДУЛАБ вебинар  Промоција на тренинг на за сајбер безбедност за едукатори | 25.04.2024 | ЗОН | 21 |
| 10. | Обука е-учебници | 02.2024 | Игор Богдановски | наставници од IV-IX |
| 11. | Обука настава мк | 02.2024 | Игор Николовски | наставници од IV-IX |
| 12. | Обука за меѓународно тестирање Талис 2024 | 16.11.2023  26.04.2024 | Бети Ламева, Кебир Шемши (ДИЦ) | 2 |
| 13. | Разрешување на конфликти со учениците и меѓу учениците | 18.06.2024 | БРО | 9 |
| 14. | Планирање и реализација на наставата за наставни предмети во VII (седмо) одделение според новата концепција за основно образование | јуни 2024 | БРО | Наставници од VII одд. |
| 15. | Соработка помеѓу семејство и училиште во спречување на врсничко насилство, кибернасилство и слично | 24.06.2024 | БРО | 5 |
| 16. | Инклузија во пракса | 24.06.2024 | БРО | 2 |
| 17. | Настава за развивање на критичко мислење кај учениците | 02.07.2024 | БРО | 4 |
| 18. | Стратегии за менаџмент во училница - принципи и примери на добра практика за создавање позитивна работна атмосфера во училница и во онлајн/виртуелна училница | 27.06.2024  28.06.2024 | БРО | 5 |
| 19. | Настава базирана на проблемски пристап | 28.06.2024 | БРО | 3 |
| 20. | Дисеминација – изготвување на Самоевалуација, Годишна програма и Развојна програма | 28.05.2024 | директор  пом.директор | Сите наставници |

Реализирани се интерни обуки на наставниците во рамки на Стручните активи.

**XII. Планирање и реализација на работата на органи на управување, стручните органи и тела, директор, пом. директор и стручните соработници**

**Училишен одбор** – е составен е од седум членови и тоа: три члена претставници од наставниците и стручните соработници, три члена претставници од редот на родителите односно старателите на учениците и еден член претставник од основачот односно Општина Куманово. На состаноците учествуваа и двајца претставници на Ученички парламент. Во текот на годината реализирани се осум состаноци на кои се разгледуваа значајни прашања во работата на училиштето. Училишниот одбор донесува и предлага одлуки, разгледува и одобрува извештаи за работа на училиштето и други работи утврдени со Статутот на училиштето.

**Наставнички совет** – го сочинуваат сите наставници кои реализираат настава во училиштето и стручните соработници кој го свикува директорот. Во текот на учебната година одржани се седум состаноци на Наставнички совети на кои се разгледуваше успехот, редовноста и поведението на учениците по класификациони периоди и значајни прашања од воспитно-образовниот процес.

**Стручни активи** *–* Во училиштето има пет стручни активи кои работеа според изготвена Годишни програми, реализираа содржини кои овозможуваат стручно усовршување на наставниците со цел осовременување на наставата, примена на стандардите за оценување, корелација со други предмети, работа со надарени ученици и вклучување на натпревари. Работата на Стручните активи може да се согледа од записниците и нивните извештаи.

Стручниот актив на **природна група предмети** го сочинуваат предметните наставници по: математика, биологија, хемија, физика, техничко образование и информатика. Беа одржани 9 состаноци и беа разработени и презентирани разни теми, како презентации на наставни часови, дисеминации од обуки, презентации на истражувања, презентации на релизирани воннаставни активности и обуки за професинален развој.

Врз основа на добра соработка, одговорна работа и корелација помеѓу предметните наставниците, постигнати се солидни резултати од страна на учениците при учество на натпревари и освоени се повеќе награди.

Стручниот актив на **јазично-естетското подрачје** го сочинуваат предметните наставници по македонски јазик, англиски јазик, германски јазик, италијански јазик, француски јазик, ликовно образование, музичко образование и физичко и здравствено образование. Реализирани се 9 состаноци на кои беа обработени триесет и девет содржини.

На состаноците се разгледаа повеќе теми чии цели беа подобрување на работата на активот преку навремено изготвување на годишно и месечно планирање според однапред избран учебник, стекнување со знаења за изработка на дигитални содржини. Се работеше на подобрување на квалитетот на наставата преку ефективно одржување на часови и мотивирање на учениците за учење и развивање на меѓусебна соработка. Посебен акцент беше ставен на афирмирање на училиштето преку учество на натпревари, конкурси и манифестации.

Стручниот актив на **општествени науки** го сочинуваат предметите: географија, историја, граѓанско образование, етика на религии, природни науки, истражување на родниот крај и етика. Активот работеше согласно изготвената програма и беа планирани 8 теми од кои сите се реализираа. Наставниците преку своите теми извршија презентирање и разменување на искуствта од реализација на нивните часови. Се разговараше за избор на наставни средства при работата, потреба за еколошко воспитување и превземени активности за поттик на еколошката свест. Истотака беа разработени предности и можности за реализирање на теренска настава и начини за истражување во природа. Беа разработени и наставни техники и принципи за оценување на ученици, разграничување на сложеност на прашања при усното оценување. Се разгледаа и одговорностите и должностите на учениците и стратегии за нивно напредување. На активот се разговараше и за новата концепција за основно образование и согледување на поголем број на проблеми при нејзиното имплементирање.

Со работата на овој актив се постигнаа поставените цели и се направи чекор кон осовременување и модернизирање на наставата.

Стручниот актив во **посебни паралелки** го сочинуваат дефектолозите кои работат во посебните паралелки. Темите кои се обработуваа беа: внесување на нови идеи за работа во посебни паралелки, а со тоа и подобрување на рехабилитацискиот третман и воспитно-образовниот процес со ученици со попреченост и создавање на соодветни услови за реализација на разни методи и техники во процесот на наставата. Работеа на диференцирање на работата според клиничка слика на попреченоста кај учениците и следење на иновации со цел подобрување на развојот кај учениците. Посебен акцент се стави на размена на идеи и искуства и нивна примена во наставата и воспитно-образовниот процес.

Стручниот актив на **одделенски наставници** e составен од одделенски наставници од прво до петто одделение и работеше според однапред изготвена програма.

Беа реализирани повеќе активности насочени кон успешно спроведување на настава. Наставниците соработуваа при изработка на наставните програми и реализирање на воннаставните активности. Посебен акцент беше ставен на соработка со родителите со цел добивање на подобри резултати во учењето и подобрување на однесувањето на учениците. Беа одбележани значајни датуми во текот на годината и активно учествуваа на натпревари, манифестации постигнувајќи високи резултати со што го промовираа училиштето во општината и пошироко.

**Советот на родители** е составен од 64 членови претставници на секоја паралелка. Беа реализирани шест состаноци на крајот на класификационите периоди за разгледување на значајни прашања од наставниот процес. Советот на родители активно дава поддршка на воспитно-образовниот процес со активности, идеи и залагања.

**Директорот на училиштето** својата работа ја насочи кон организирање на севкупната работа на училиштето во организација и реализација на воспитно-образовната и стручната работа и во обезбедувањето на најоптимални услови за нормално изведување на наставата. Поставените цели и задачи ги остварува во согласност со законските нормативи и Годишната програма за работа на училиштето за учебната 2023/2024 година која е појдовна основа за успешна реализација на планирањата за оваа учебна година. Ја следеше и организираше реализацијата на наставниот процес преку посета на наставни часови и увид во реализацијата на дадените наставни планови и програми и планирањата од наставниците. Го следеше напредувањето и оценувањето на учениците по класификациони периоди. Ја потикнуваше рабората на наставниците и стручните соработници при подобрување на климата за работа и намалување на врсничкото насилство преку следење, насочување и непосредно учество во реализацијата на индивидуалните и групни форми на советодавна работа со родителите и учениците.

Посебен акцент стави на изготвување на проекти за подобрување на условите за работа во училиштето и подобрување на квалитетот на наставата. Соработува со институциите преку следење и спроведување на насоки дадени од МОН, БРО и ДПИ. Соработува со сите структури вклучени во наставниот процес преку учество во работата на сите стручни органи и тела, тимови и комисии во училиштето.

**Помошник директорот** во текот на годината работеше според претходно изготвена програма.Ја следи и унапредува воспитно-образовната работа на училиштето преку посета на часови, увид во педагошка евиденција и документација и работата на наставниците и стручните соработници.Ја координира работата на училишните тимови при изготвување на значајни документи на училиштето.

Соработува со институции од локалната заедница при реализирање на проектни активности, обуки, учество на манифестации и конкурси. Соработуваше со наставниците, стручната служба при надминување на секој облик на насилство.

Работи како поддршка и координирање на работата на Советот на родители и соработува со родителите при решавање на проблеми со учениците.

**Наставник ментор** реализираше активности од воспитно-образовна и професионална работа на училиштето и менторирање на наставник –приправник. Преку работата на наставникот ментор зголемени се компетенциите на наставниците за реализација на наставата и на стручните соработници за подршка на воспитно-образовниот процес. Зголемена е професионалната соработка меѓу наставниците и нивниот професионален развој преку континуирани обуки. Со потикнување на професионалниот развој на наставниците подобрен е квалитетот на наставата и успехот на учениците.

**Стручниот соработник-педагог** работи на повеќе подрачја и ги реализира содржините од истите.

Прво подрачје на кое работи е планирање, програмирање и организирање на воспитно - образовната работа во училиштето. Во ова подрачје реализирани се повеќе содржински целини како што се: изготвување на Годишни програми за работа на училиштето, Извештаи за работа на училиштето и изготвување на програми и извештаи за сопствената работа.

Континуирано врши анализи на успехот, редовноста и поведението на учениците. Работеше на надминување на потешкотиите и утврдување на факторите кои влијаат на намалување на успехот во одредени паралелки и разрешување на конфликти преку советодавна работа. За подобрување на климата во паралелките и надминување на конфликтни ситуации реализираше работилници од областа на конфликти, врсничко насилство и правилно користење на слободното време.

Ги следи сите видови планирања на наставниците и реализација на истите преку увиди на часови. Учествуваа во работата на инклузивниот тим преку идентификација на ученици со посебни образовни потреби, поддршка на наставниците и родителите и индивидуална работа со инклузирани ученици.

Работи како координатор на МИО активности кои се реализираат во соработка со ООУ „Бајрам Шабани“-Куманово.

Работи како поддршка на работата на Советот на родители. Во континуитет соработува со наставниците приправници давајќи им помош во планирањата, подготовките и реализација на наставните содржини. Учествуваше на повеќе семинари за сопствено стручно усовршување.

**Стручниот соработник психолог**  учествува во изготвување на Годишни програми за работа на училиштето, Извештаи за работа на училиштето и изготвување на програми и извештаи за сопствената работа.

Ја следи реализацијата на воспитно-образовната работа преку следење на напредувањето на учениците и анализи на успехот, редовноста и поведението на учениците. Работи на надминување на потешкотиите и утврдување на факторите кои влијаат на намалување на успехот во одредени паралелки и разрешување на конфликти преку советодавна работа. За подобрување на климата во паралелките и надминување на конфликтни ситуации реализираше работилници од областа на конфликти, емоции, врсничко насилство и самоспознавање.

Учествува во работата на инклузивниот тим преку идентификација на ученици со посебни образовни потреби, поддршка на наставниците и родителите и индивидуална работа со инклузирани ученици.

Учествува во реализирање на МИО активности во соработка со ООУ „Бајрам Шабани“-Куманово. Реализираше индивидуални и групни советодавни разговори со родители на ученици кои нередовно посетуваат настава и имаат намален успех во учењето.

Учествува во работата на Советот на родители. Учествуваше на повеќе семинари за сопствено стручно усовршување.

Според годишната програма на **стручниот соработник библиотекар** –опфатени се сите содржини и активности предвидени во програмата: инвентирање, потпечатување, сместување и друга техничка обработка.

Врши евиденција на сите книги во библиотеката за полесен увид во целокупниот книжен фонд и секојдневно позајмување на книги и прибирање на прочитаните и

свечено зачленување на учениците од прво одделение.

Соработува со наставниците за набавка на новоиздадени книги, лектири, списанија. Изготвува пофалници и дипломи за ученици со постигнати најдобри резултати на училишните натпревари како и дипломи и пофалници за истакнати ученици во паралелка и ученик на генерација.

Обезбедува бесплатни учебници за учениците преку организирање на соодветна размена по одделенија во соработка со одделенските наставници.

Координатор е на проектот „Безбедни училишта“ во соработка со МВР Куманово.

Како член на стручниот тим **социологот** на училиштето работеше на следниве задачи: истражување на социо-економскиот статус на учениците од прво одделение, спроведува протокол за следење на развој на децата од прво одделение и врши советодавна работа со родители и ученици.

Работеше на професионална ориентација на ученици од деветтите одделенија (спроведување на програмата и анкета за испитување на желбите и интересот на учениците за запишување во средните училишта). Спроведува анкета за избор на понудените изборни предмети од четврто до деветто одделение, како и изборна втор странски јазик за ученици од шесто одделение. Ја спроведува Еко-програмата. Работеше на реализирање и следење на активности од антикорупциска едукација. Социологот на училиштето учествува во работата на Ученички парламент.

**Стручниот соработник-Дефектолог** имаше за задача да го спроведува инклузивното образование во соработка со инклузивниот тим за ученици со посебни образовни потреби. Ги спроведе следните задачи: идентификација на ученици со посебни образовни потреби и нивна дефектолошка функционална проценка, поддршка на наставниците што се сретнуваат со децата со посебни образовни потреби во училиштето, изработка на индивидуални образовни планови. При тоа вршеше консултации за постигнувањата на учениците, за планот за работа со учениците и потребата од промена на работата по прилагодена посебна програма.

Индивидуална работа со ученици со посебни образовни потреби беше неопходна при што беа организирани консултативни состаноци со родители на ученици со посебни образовни потреби и советодавна работа за понатамошно иследување и работа со учениците.

Беше вклучен во размена на искуства, литература и инструкции за работа со ученици со посебни потреби, предлагање и изработка на дидактички материјал со предметните и одделенските наставници.

Во учебната 2022/23 година започна со работа Центарот за поддршка на учењето на учениците со попреченост во училиштето во кој работеше еден **дефектолог**.

Дефектолошка поддршка добија 15 инклузирани ученика (32 индивидуални третмани) организирани според препорака од Стручното тело за функционална попреченост по МКФ. Од нив 5 ученика се од ООУ„Браќа Миладиновци”-Куманово, а останатите се од основните училишта на подрачје на Општина Куманово со кои претходно е склучен и потпишан меморандум за соработка.

Стручниот соработник **специјален едукатор и рехебилитатор** работеше во просториите на посебните паралелки во училиштето. Работеше со ученици кои имаат проблеми во говорот, во читањето и пишувањето и со ученици од посебни паралелки. Работата со учениците се изведува групно и индивидуално. Опфатени беа ученици и од другите училишта во општината и регионот по препорака на МКФ.

**XIII. Успех на учениците на крајот на учебната година, бројна положба, изостаноци и поведение во редовна настава**

|  |  |
| --- | --- |
| **УЧЕБНА ГОДИНА** | **ВКУПНО** |
| **2020/21година** | **1237** |
| **2021/22 година** | **1231** |
| **2022/23 година** | **1254** |
| **2023/24 година** | **1240** |

Бројот на ученици на ниво на училиште изнесува 1240 ученици и се зголемува во последните години.

Од вкупно 1240 запишани ученици: 640 (51,61%) се машки и 600(48,39%) се женски.

Бројот на ученици од македонска националност е доминантен со 88,15% од вкупниот број на ученици или 1093 ученика.

Ученици од српска националност се 78 или 6,29%, од ромска националност е 51 или 4,11% и од друга националност има запишано 18 ученика или 1,45%.

**-Анализа на успех, редовност и поведение во редовни паралелки**

Бројот на ученици од I - III одд. изнесува 404, истите се оценети со описни оценки и преовладуваат оценки од високо ниво.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| СРЕДЕН УСПЕХ ПО ОДДЕЛЕНИЈА | | | | | | | | | | |
|  | **вкупно** | **одлични** | **во %** | **мн. добри** | **во %** | **добри** | **во %** | **доволни** | **во %** | **среден**  **успех** |
| **IV** | 156 | 133 | 85,26 | 16 | 10,26 | 6 | 3,85 | 1 | 0,64 | 4,80 |
| **V** | 138 | 111 | 80,43 | 25 | 18,12 | 2 | 1,45 | / | / | 4,83 |
| **VI** | 134 | 68 | 50,75 | 34 | 25,37 | 30 | 22,39 | 2 | 1,49 | 4,25 |
| **вк IV-VI** | 428 | 312 | 72,90 | 75 | 17,52 | 38 | 8,88 | 3 | 0,70 | 4,63 |
| **VII** | 115 | 71 | 61,74 | 25 | 21,74 | 17 | 14,78 | 2 | 1,74 | 4,37 |
| **VIII** | 125 | 53 | 42,40 | 42 | 33,60 | 28 | 22,40 | 2 | 1,60 | 4,13 |
| **IX** | 135 | 76 | 56,30 | 34 | 25,19 | 21 | 15,56 | 4 | 2,96 | 4,35 |
| **вк VII-IX** | 375 | 200 | 53,33 | 101 | 26,93 | 66 | 17,6 | 8 | 2,13 | 4,28 |
| **ВКУПНО** | **803** | **512** | **63,76** | **176** | **21,92** | **104** | **12,95** | **11** | **1,37** | **4,46** |

* Во IV одделение има 156 ученика од кои: одлични се 133, мн. добри 16, добри 6 и доволни 1.Среден успех изнесува 4,80;
* Во V одделение има 138 ученика од кои: одлични се 111, мн. добри 25, добри 2 ученици.Со среден успех 4,83;
* Во VI одделение има 134 ученика од кои: одлични се 68, мн. добри 34, добри 30 и доволни 2 ученика. Среден успех изнесува 4,25.
* Во VII одделение има 115 ученика од кои: одлични се 71 , мн.добри 25, добри 17 ученици и доволни 2 ученици. Среден успех изнесува 4,37.
* Во VIII одделение има 125 ученика од кои: одлични се 53, мн.добри 42, добри 28 и доволни 2 ученици.Среден успех изнесува 4,13.
* Во IX одделение има 135 ученици, од кои: одлични се 76, мн.добри 34, добри 21 и доволни 4. Среден успех изнесува 4,35.

На ниво на училиште од IV до IX одделение, одлични се 512, мн.добри 176, добри 104, доволни 11 ученици, средениот успех изнесува 4,46.

Пет ученици беа упатени на одделенски испит од одделенска настава, а еден ученик е задржан во прво одделение со одлука донесена на Наставнички совет. Останатите ученици го завршуваат одделението.

|  |  |  |  |  |
| --- | --- | --- | --- | --- |
| СРЕДЕН УСПЕХ ПО РОД | | | | |
|  | одлични | многу добри | добри | доволни |
| МАШКИ | 243 | 95 | 73 | 8 |
| ЖЕНСКИ | 269 | 81 | 31 | 3 |

Од табелата може да се констатира дека бројот на одлични ученици е поголем кај женски ученици. Бројот на многу добри, добри и доволни ученици е поголем кај учениците од машки пол.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| СРЕДЕН УСПЕХ ПО ГОДИНИ | | | | | | | | | |
| 2015/16 | 2016/17 | 2017/18 | 2018/19 | 2019/20 | 2020/21 | 2021/22 | 2022/23 | 2023/24 |  |
| 4,35 | 4,38 | 4,48 | 4,53 | 4,54 | 4,58 | 4,48 | 4,53 | 4,46 |

Средниот успех спореден по години се зголемува, а во однос на минатата учебна година има незначително намалување на успехот.

|  |  |  |
| --- | --- | --- |
| РАНГ ТАБЕЛА НА СРЕДЕН УСПЕХ ГЕНЕРАЦИСКИ | | |
| Р.Б. | ОДДЕЛЕНИЕ | Ср.успех |
| 1 | V | 4,83 |
| 2 | IV | 4,80 |
| 3 | VII | 4,37 |
| 4 | IX | 4,35 |
| 5 | VI | 4,25 |
| 6 | VIII | 4,13 |

Најдобар среден успех постигнале учениците од V одделение.

|  |  |  |  |  |
| --- | --- | --- | --- | --- |
| **Среден успех по одделенија на крај на учебната 2023/24 година** | | | | |
|  | I к.п. | полугодие | III к.п. | КРАЈ |
| ПРОСЕК ВО VII | 3,90 | 4,12 | 4,08 | 4,37 |
| ПРОСЕК ВО VIII | 3,77 | 3,80 | 3,82 | 4,13 |
| ПРОСЕК ВО IX | 3,82 | 3,99 | 3,84 | 4,35 |

Средниот успех по одделенија споредено по класификациони периоди се зголемува.

|  |  |  |  |  |  |
| --- | --- | --- | --- | --- | --- |
| **Изостаноци на крај на учебната 2023/24год.** | | | | | |
|  | Вк..учен | оправдани | неоправдани | **вкупно** | по ученик |
|
|
|
| **ВКУПНО** | **1207** | **30302** | **1120** | **31422** | **26,03** |

Учениците од редовна настава направиле вкупно 30302 изостаноци или 26,03 по ученик. Во однос на минатата учебна година значително се зголемува вкупниот број на изостаноци.

|  |  |
| --- | --- |
| ИЗОСТАНОЦИ ПО ГОДИНИ | |
| **2020/21** | **9815** |
| **2021/22** | **16988** |
| **2022/23** | **22080** |
| **2023/24** | **30302** |

Поведението на учениците на крајот на годината беше оценето примерно кај сите ученици. Изречени се вкупно 65 педагошки мерки, 53 усни опомени, 10 писмена опомени и 2 укори.

Во **посебни паралелки** има вкупно 33 ученици од нив 20 машки и 13 женски. Од II-III одделение има 7 ученици кои се оценети описно од нив 2 ученика го завршуваат одделението со полагање на одделенски испит.Од IV-IX одделение има 26 ученици кои се оценети со бројчани оценки од кои се 10 одлични, 5 мн.добри, 8 добри и 2 доволни ученици. Една ученичка од деветто одделение го заврши одделението со полагање на одделенски испит. Учениците од IV до IX одделение имаат постигнато среден успех 3,78.

Направени се вкупно 1290 изостаноци од нив 401 оправдани и 889 неоправдани, или 39,09 изостаноци по ученик. Сите ученици се оценети со примерно поведение.

**XIV. Педагошка евиденција и документација**

Училиштето води педагошка евиденција и документација во континуитет преку постојани увиди од страна на директорот, помошник директорот и стручните соработници, со укажување на пропустите и преземање на соодветни мерки за правилно водење на педагошката документација.

Педагошката евиденција и документација беше предмет на следење на Државниот просветен инспекторат, кој беше задоволен од начинот на водење на истата.

**XV. Заклучоци**

1.Во училиштето се изведува воспитно образовната работа со примена на современи форми и методи, примена на ИКТ, интегрирање на еколошки содржини и меѓуетничка интеграција, реализација на животни вештини на одделенски час, како и реализација на воннаставни активности.

2.Наставниот кадар ја осовременува наставата, професионално се усовршува континуирано преку посета на семинари и обуки.

3.Наставата е реализирана успешно и покрај сите предизвици и потешкотии со кои се соочивме.

4.Училиштето учествуваше на повеќе натпревари и беа освоени високи резултати од страна на учениците во поддршка од нивните наставници ментори.

5.Преку учество во проекти и донации во училиштето се реновираа оделни објектите и се подобрија условите за работа.

Претседател на УО Директор

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Филип Саревски Јасминка Спасовска